SYNEX โชว์งบไตรมาส 3 กำไรโต 13% แตะ 194.47 ลบ. เหตุรายได้ขาย-บริการพุ่ง
SYNEX โชว์งบไตรมาส 3 กำไรโต 13% แตะ 194.47 ลบ. เหตุรายได้ขาย-บริการพุ่ง หนุน 9 เดือนทะลุ 590.74 ลบ. 
SYNEX โชว์งบไตรมาส 3 กำไรโต 13% แตะ 194.47 ลบ. เหตุรายได้ขาย-บริการพุ่ง หนุน 9 เดือนทะลุ 590.74 ลบ.
11 พ.ย. 2564

บริษัท ซินเน็ค (ประเทศไทย) จำกัด (มหาชน) หรือ SYNEX รายงานผลการดำเนินงานไตรมาส 3 ปี 2564 สิ้นสุดวันที่ 30 กันยายน 2564 ดังนี้

โดยผลการดำเนินงานไตรมาส 3/2564 บริษัทฯ มีรายได้จากการขายและให้บริการ 8,896.68 ล้านบาท เพิ่มขึ้น 1,460.41 ล้านบาท หรือร้อยละ 19.64 จากงวดเดียวกันของปีก่อน และมีกำไรขั้นต้น 456.00 ล้านบาท เพิ่มขึ้น 96.77 ล้าน บาท หรือร้อยละ 26.94 เมื่อเทียบกับงวดเดียวกันของปีก่อน
ส่วนค่าใช้จ่ายในการขายและบริหารเท่ากับ 255.65 ล้านบาท เพิ่มขึ้น 30.26 ล้านบาท เมื่อเทียบกับงวดเดียวกันของปีก่อนซึ่งเท่ากับ 225.39 ล้านบาท โดยมีกำไรสุทธิ 194.48 ล้านบาท เพิ่มขึ้น 23.65 ล้านบาท หรือร้อยละ 13.84 จากงวดเดียวกันของปีก่อน
ขณะที่ภาพรวมผลการดำเนินงานที่เพิ่มขึ้นนั้นเป็นผลมาจากยอดขายที่เพิ่มขึ้นจากอุปทานของสินค้าบางกลุ่มผลิตภัณฑ์ที่ เริ่มมีมากขึ้นเมื่อเปรียบเทียบกับไตรมาสเดียวกันของปีก่อน อย่างไรก็ดีสถานะการณ์อุปทานสินค้าในบางกลุ่มผลิตภัณฑ์ที่ ยังคงมีอยู่จำกัด
ในขณะที่ความต้องการสินค้าไอที่ยังอยู่ในระดับสูงจากสถานะการณ์โรคระบาด และกระแสการลงทุนในสกุล เงินดิจิทัล (cryptocurrency) และคาดว่าความต้องการที่จะยังคงอยู่ในระดับสูงในช่วงครึ่งปีหลัง ส่งผลให้อัตรากำไรขั้นต้นของ สินค้าในเกือบจะทุกกลุ่มผลิตภัณฑ์ โดยเฉพาะกลุ่มคอมพิวเตอร์และส่วนประกอบคอมพิวเตอร์ยังคงอยู่ในระดับที่สูง
นอกจากนี้บริษัทฯ ยังคงให้ความสำคัญต่อการควบคุมค่าใช้จ่ายทั้งด้านการจัดจำหน่ายและการบริหาร โดยใช้เทคโนโลยีเข้า มาช่วยบริหารจัดการให้ธุรกิจดำเนินไปได้อย่างรวดเร็ว จึงเป็นการเพิ่มประสิทธิภาพในการบริหารจัดการและสร้างโอกาสการ เจริญเติบโตของธุรกิจได้อย่างยั่งยืน